קורא כרטיסים

קורא כרטיסים הוא מכשיר, המשמש לקריאת מידע שנמצא בכרטיסים. לשם זה שתי משמעויות:
 בראשית ימי המחשבים, עד לתחילת שנות השמונים, כאשר אמצעי קלט עיקרי היה כרטיס מנוקב, קורא כרטיסים היה מכונה שעסקה בקריאתם של כרטיסים מנוקבים. בתחילת שנות השמונים, עם המעבר מכרטיסים מנוקבים לדיסקטים, נעלמו קוראי הכרטיסים מחדרי המחשב.
 בתחילת המאה ה-21 קורא כרטיסים הוא התקן אלקטרוני קטן לקריאת המידע האגור בכרטיסים חכמים או בכרטיסי זיכרון הבזק למיניהם, ולכתיבתו. קוראי הכרטיסים ביחד עם כרטיסי זיכרון משמשים כפתרון נייד לנשיאת מידע ממוחשב בנוחות. ההתקן לרוב משתמש בחיבור USB לשם חיבורו למחשב.

ראו גם
 זיכרון הבזק

קישורים חיצוניים

התקני זיכרון אלקטרוניים
מכשירי חשמל